Spontanje a ludźom k wjeselu serbske pěsnje hudźili
Budyšin/Salow/Hórki/Radwor (CS/SN/BŠe/JaW). Tež lětsa su na swjatym dnju Božeho spěća mužojo po puću byli, ale nic jenož. Na mnohich městnach běchu tež skupinki žonow widźeć a dźeń, kotryž wšak je jako nanowy dźeń znaty, wuwiwa so dale a bóle na dźeń za cyłu swójbu. Tuž bě wčera na dróhach a šćežkach znowa tójšto wobchada. Předewšěm mužojo běchu sej swojeho groćaneho konika zesedłali a zgratowali, ale tež swójby wužiwachu słónčny dźeń za wulěty abo zhromadny piknik. Nadpadnyło wčera tohorunja je, zo běchu mnozy ze zapřahami abo na konjach jěchajo po puću. Škitne naprawy koronawirusa dla su nimale wšudźe w dalokej měrje dodźerželi. Policija wšak je tež zaměrnje kontrolowała a bě ze swojimi zasadźenskimi awtami časćišo tež na serbskich wsach po puću.
szl_Latn szl_Latn